বিয়ে মানেই জীবনের স্মরণীয় একটা ঘটনা। সেটাকে আরও স্মরণীয় করে রাখতে সনাতন ধর্ম মতে বিয়ে করলেন জাপানি জুটি। অগ্নিসাক্ষী করে ঘুরলেন সাতপাক। মুখে সংস্কৃত মন্ত্রের উচ্চারণ। “যদিদং হৃদয়ং তব, তদিদং হৃদয়ং মম।” মাথায় লাল সিঁদুর। হল মালাবদলও। হিন্দুমতে বিয়ে করা স্বপ্ন ছিল এক জাপানি জুটির। মাদুরাইয়ে স্বপ্নের বিয়ে সেরে ফেললেন তাঁরা। সোশাল মিডিয়ায় ভাইরাল হয়ে গেল জাপানি দম্পতির বিয়ের ছবি। টোকিও থেকে মাদুরাইয়ে এসে হিন্দুশাস্ত্র মতে বিয়ে করলেন এই দম্পতি।